钦定古今图书集成/明伦汇编/闺媛典/第086卷 > 李九华妻刘氏
## 钦定古今图书集成/明伦汇编/闺媛典/第086卷 > 李九华妻刘氏

按《新昌县志》：“刘氏，少参李九华妻。李故食贫，刘事姑
以孝闻。戊寅，李之任获鹿县。冬十一月，大兵南下，逼
真定，李自定州亟回守御，兵以有备，去之。逾时复以
骑数千薄获鹿。获鹿故土城，署县事者不知所为。刘
氏厚犒将吏，励志坚守，募死士缒城求援。总督卢象
昇信总兵王朴言，不应，拒守八昼夜，力竭而陷。先是”
有材官劝微服亡。刘曰：“守死，分也。”城破，先投稚子。
于井偕第三子亮及仆婢等赴烈焰死。士民为建“取
义祠”于东郊；赵州守王之骥为文纪之。